SARLNUUS SONDAG 4 NOVEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,235, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Ons het verneem dat Servaas Harmsen, ZS6XL, `n tyd gelede stil sleutel geraak 
het. Ons innige meegevoel aan sy naasbestaandes en vriende. 


(POUSE) 
In die nuus vandag; 


LAASTE GELEENTHEID OM `N ARRL-HANDBOEK TE WEN DEUR DIE 
BOODSKAP OP DIE SARL-BAKEN TE ONTSYFER 


SARL SE SENDONTVANGERPROJEK GESTAAK 

BESONDERHEDE VAN DIE 2008 KONSTRUKSIEKOMPETISIE AANGEKONDIG 
MOSIES VIR 2008 SARL-AJV INGEWAG 

WRK GEEN BESLUITE NOG VIR AMATEURRADIO 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


LAASTE GELEENTHEID OM `N ARRL-HANDBOEK TE WEN DEUR DIE 
BOODSKAP OP DIE SARL-BAKEN TE ONTSYFER 


Luister na die SARL-baken op 7 023 kHr, dekodeer die morsekodeboodskapm 
en stuur jou inskrywing aan armi@sarl.org.za en jy mag die wenner van 'n 
ARRL-handboek word. Die sluitingsdatum is 6 November 2007. Die morsekode 
word teen 6 wpm gestuur en behoort maklik wees om te kopieer. Sluit ook jou 
adresbesonderhede by jou inskrywing in sodat, indien jy die wenner is, die boek 
aan jou gepos kan word. 


SARL SE SENDONTVANGERPROJEK GESTAAK 


Na sorgvuldige oorweging het die Raad van die SARL in oorlegpleging met die 
kernspan van die projek besluit om die SARL se sendontvangerprojek te staak. 
Daar is deur 'n aantal persone baie waardevolle navorsingswerk gedoen maar 'n 
uiteindelike analise het getoon dat die laekostedoelwit nie bereik sal word nie 


gegewe die lae volume wat deur die projek aangetrek sal word. Die SARL spreek 
sy opregte dank uit teenoor al die persone wat daaraan deelgeneem het. 


MIKE BRINK SLUIT BY HANNES COETZEE AAN AS 'N WENNER IN 
DIE SA AMATEURONTWIKKELINGSTRUST SE KONSTRUKSIEKOM- 
PETISIE 


Die SA Amateurradio-ontwikkelingstrust het Vir Mike Brink, ZS6BRI, beloon 
vir sy inskrywing in die 2007 konstruksiekompetisie. Hy sluit by Hannes GCo- 
etzee aan wat tydens vanjaar se RTA in Gauteng beloon is vir sy inskrywing 
van 'n 40 meter direkte omsettingsontvanger. Hulle het elkeen 'n Yaesu 2 m- 
sendontvanger ontvang wat deur Verstay geborg is. 


Mike Brink se projek is 'n werkstasie vir 1,2 GHrz, `n interessante maar kom- 
plekse samestelling van verskeie eenhede. Die funksie van die SHF-werkstasie 
is om `n ontwikkelingsplatform beskikbaar te stel wat al die boustene en 
instrumentasie insluit wat benodig word om projekte in die 1,2 GHz-band 
te ontwikkel. Dit sluit 'n spektrimanaliseerder, frekwensieteller, stroom- 
baanopsteller, inbaankomponenttoetser,(wat dit onnodig maak om al daardie 
moeilik hanteerbare oppervlakgemonteerde komponente los te soldeer), `n 
RF-meetsender `n oudio/data/videofunksieopwekker, bandskandeerder en `n 
volledige sendontvanger in. Dit werk saam met `n ossilloskoop of `n persoonlike 
rekenaar om `n beeld te vertoon. 


Besonderhede van Mike se inskrywing sal binnekort op www.amateurradio.org.za 
beskikbaar wees. 


Baie geluk aan Mike. 
BESONDERHEDE VAN DIE 2008 KONSTRUKSIEKOMPETISIE AANGEKONDIG 


Die Suid-Afrikaanse Amateurradio-ontwikkelingstrust het besonderhede van die 
2008 konstruksiekompetisie aangekondig. Dit is `n ope kompetisie, jy kan jou 
eie projek kies. Dit werk as volg: vir fase 1 van die kompetisie moet deelnemers 
besonderhede verskaf van die projek wat hulle wil aanpak. Dokumentasie moet 
besonderhede van die projek en sy gebruiksdoelwit verstrek. 'n Raming van die 
boukoste van die projek moet ook ingesluit word. Op 1 Maart 2008 sal die Trust 
drie projekte kies en aan elk van hierdie drie 'n som geld toeken, wat nie R3 000 
per projek sal oorskry nie, ten einde `n werkende prototipe te bou en voor te 
lê. Fase 2 van die kompetisie sal die bou en voorlegging van hierdie drie gekose 
projekte behels en vir die beste projek sal die hoofprys, waarvan besonderhede 
binnekort bekend gemaak sal word, toegeken word. Vir meer besonderhede 
besoek www.amateurradio.org.za. 


MOSIES VIR 2008 SARL-AJV INGEWAG 


Mosies word ingewag van SARL-lede of geaffilieerde klubs vir die 2008 SARL- 
AJV. Teen hierdie tyd is alle SARL-lede bekend met die vereistes vir mosies. 
Stuur u mosies aan secretary@sarl.org.za voor 30 November. 


WRK GEEN BESLUITE NOG VIR AMATEURRADIO 


Die einde van die tweede week van die vierweek 2007 Wêreld Radiokommu- 
nikasiekonferensie in Geneve is byna verby, maar, ten minste sovêr dit die am- 
ateurdienste betref, rapporteer die TARU-span wat aan WRK 2007 deelneem, 
dat daar nog min in terme van vaste besluite is. Hier volg `n verslag wat deur 
die TARU-sekretaris, David Sumner, K177, opgestel is. 


“n Onverwagte hoogtepunt van die voltallige openingsitting was die aankondig- 
ing deur die Sekretaris-Generaal, Hamadan 'Touré, aan die einde van sy voor- 
bereide opmerkings, dat hy sy amateurlisensie verwerf het. Ons het selde, indien 
ooit, sulke prominensie tydens die openingseremonie van `n konferensie ontvang. 
Onmiddellik na die opening van die konferensie het hy na Kigali vir die Verbind 
Afrika Spitsberaad vertrek, maar hy word volgende week in Geneve terug, ver- 
wag. 


Vordering met items op die agenda wat vir amateurdienste van belang is, was 
stadig. Die 4-10 MHrz-aangeleentheid val vas, met die opponente teen uitbrei 
ding van HF-uitsaaidienste wat vasstaan in die posisie van “geen verandering”. 
Voorstanders vir HF-uitsaaidienste is nie naastenby soveel as in 2003 nie, en 
is meesal in Europa; hulle het teruggestaan van 'n oorspronklike situasie van 
350 kHz uitbreiding af na 200 kHz, maar daar was nognie 'n beweging van die 
anderkant af nie. Intussen kan werk aan die ander 4-10 MHz-aangeleenthede, in- 
sluitende die moontlikheid van `n 5 MHz sekondêre amateurtoekenning (wat tot 
dusvêr deur die Europese voorstanders ondersteun is), nie voortgaan nie. Selfs 
indien oor die HF-uitsaaidienstoekennings vinnig afgehandel kan word, blyk dit 
op hierdie stadium onwaarskynlik want die tyd loop uit om die werk op die res 
van hierdie aangeleenthede te voltooi. Vergaderings sal oor die naweek en tot 
goed in volgende week voortgaan. 


Vroeg in die week het dit gelyk asof `n 135,7-187,8 kHz sekondêre toekenning 
aan die amateurdiens gunstig afgehandel is. Dit blyk egter dat bedenkinge van 
sommige Arabiese administrasies nie ten volle bevredig is nie, en dat nog werk 
gedoen sal moet word. Op Vrydagoggend 2 November is die toekenning op 
die vlak van Werkgroep 4G met twee voetnotas goedgekeur, waarvan een die 
kraguitset tot 1 W eirp beperk en die tweede lande in streek 1 toelaat om nie 
van die toekenning gebruik te maak nie indien hulle so verkies. Saudi Arabië het 
sy teenstand vir die toekenning bevestig en versoek dat dit in die verslag van 
werkgroep aan Komitee 4, sowel as die voltallige vergadering, aangeteken word. 
Die volgende vergadering van Komitee 4 is vir Dinsdagmiddag 6 November 
geskeduleer. 


Die proses om moontlike frekwensiebande vir toekomstige internasionale mobiele 
telekommunikasie (selfone en dies meer) te identifiseer is baie kontensieus. Een 
frekwensieband waarna gekyk word is 2,3-2,4 GHrz, wat vir ons `n besorgdheid 
is alhoewel daar nie onmiddellike rede vir kommer is nie. 


Voor elke WRK kyk ons na geleenthede om van die sogenaamde “landsvoetno- 
tas” ontslae te raak wat individuele administrasies toelaat om van die streeks- 
of internasionale toekennings af te wyk wat in die Tabel van Frekwensietoeken- 


nings staan. Dit is bevredigend dat verskeie lande ingestem het om hulleself te 
verwyder van die voetnotas wat betrekking het op 160, 80 en 6 m, en in enige 
Europese lande, op gedeeltes van 70 cm. 


Aangaande agenda-items vir toekomstige WRK s, sal besprekings ernstig op 
Saterdag 3 November begin. Voorstelle in die verband is ingedien aangaande 
moontlike amateurtoekennings rondom 500 kHz, 5 MHz, en (in Streek 1) 50 
MHZ; 50 MH is natuurlik reeds in streke 2 en 3 aan die amateurdiens toegeken. 
Daar is meer as 40 voorstelle vir toekomstige agenda-items wat minstens 
tweemaal soveel is as wat waarskynlik goedgekeur sal word, dus moet die lot 
van “ons” toekomstige agenda-items nog bepaal word. Die TARU-span beskou 
die ander voorgestelde agenda-items baie goed ten einde vas te stel, en tot 
sovêr dit binne ons vermoë is, hulle potensiële impak op die amateurdienste te 
minimaliseer. 


SARL HE-VELDDAG 


Die tweede been van die SARL se HF-velddag vind plaas oor die naweek van 17 
en 18 November 2007. Hierdie GG- en foonkompetisie begin om 12:00 SAT en 
eindig 24 uur later met werking op 160 tot 10 m. Die reëls is beskikbaar in die 
2007 SARL-Kompetisieboek. 


HE-VOORTPLANTINGSVOORSPELLING 


Hannes Coetzee, ZS6GBZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal oor die algemeen stil wees. 
Die verwagte effektiewe sonvlektelling sal gedurende die komende week minder 
as 5 wees. Die DX-toestande verbeter gelukkig na `n bietjie warmer, veral na 
Indië en die VSA. 


15 m en 20 m is die beste keuse vir DX met moontlike 10, 15 en 20 m-openinge 
vanaf 08:00 SAT na Indië. Daar is `n moontlikheid van kort, Hou 20 m-openinge 
na, Australië om ongeveer 06:00. Vanaf ongeveer 16:00 is daar moontlike 15 en 
20 m-openinge na Europa. Vanaf ongeveer 18:00 is daar moontlike 15, 20 en 80 
m openinge na die VSA. 


Vir die morsekode en digitale -entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Verder is dit nou weer die tyd om saans 
kontakte te maak vir jou 80 m-WAZS-toekenning. Dit is nou as die donder- 
storms vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 

Besoek gerus www.spaceweather.co.za vir meer inligting. 


DAGBOEK VAN GEBEURE 17 tot 18 November SARL-HF-velddag; 24 tot 


25 November Uitstalling by die Johannesburg militêre museum; 25 November 
Integnet aangaande ARRP; 30 November Sluitingsdatum vir nominasies vir 
SARL-Raadslede en mosies vir 2008 AJV. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


